《沁园春 题石头记》
清代·汪淑娟

何处红楼，几日西风，娇颜悴零。悔轻轻罗帕，打伊呆雁，些些诗悔，教熟笼鹦。

不及芙蓉，儿女坟上，犹受怡红一哭情。堪伤处，是绛珠有泪，顽石无灵。

秋窗风雨凄清。问絮果兰因是怎生。算潇湘一梦，了完公案，袈裟半袭，救了神瑛。

只怪桃花，和它柳絮，恁把凭空谶作成。痴儿女，被聪明两字，断送伊行。

作者简介：汪淑娟，字玉卿，钱唐人。孝廉金绳武室，绳武有《泡影词》。